Qozog‘iston, Qirg‘iziston va O‘zbekiston o‘rtasida ,,Abadiy do‘stlik to‘g‘risida”gi shartnoma
Qozogʻiston Respublikasi, Qirgʻiziston Respublikasi va Oʻzbekiston Respublikasi oʻrtasidagi „Abadiy doʻstlik toʻgʻrisida“gi shartnoma Markaziy Osiyo respublikalarining iqtisodiy birligi va doʻstligiga oid xalqaro hujjatdir. 1997-yil 9-10-yanvarda Bishkekda o‘tkazilgan sammitda qabul qilingan. Abadiy do‘stlik to‘g‘risidagi shartnoma Qozogʻiston, Qirgʻiziston va Oʻzbekiston prezidentlarining Olmaota (1993), Choʻlpon-Ota (1994), Toshkent (1996)dagi uchrashuvlarini umumlashtirgan. Bu shartnomani N. Nazarboyev, A. Akayev, I. Karimov imzolagan. Davlatlar har bir respublikaning mustaqilligi va suverenitetini hurmat qilishga, bir-birini har tomonlama qo‘llab-quvvatlashga va hamdo‘stlikni rivojlantirishga vaʼda bergan.